AJ แจงบริษัท-ผู้บริหารไม่ได้ให้ข่าว “ไตรมาส 4/58 พลิกกำไรติดจรวด”
AJ แจงบริษัทและผู้บริหารไม่ได้เป็นผู้ให้ข่าว “ไตรมาส 4/58 พลิกกำไรติดจรวด” หลังมีนสพ.ฉบับหนึ่งคาดการณ์ผลการดำเนินการเรื่องอื่นๆทีเกี่ยวข้องกับบริษัท
16 พ.ย. 2558

บริษัท เอ.เจ. พลาสท์ จำกัด (มหาชน) หรือ AJ ระบุว่า ตามที่ปรากฏข่าวในหนังสือพิมพ์เล่มหนึ่งฉบับวันที่16 พฤศจิกายน 2558 เกี่ยวกับการคาดการณ์ผลการดำเนินการเรื่องอื่นๆทีเกี่ยวข้องกับบริษัทนั้น
ใจความว่า “AJ โบรกชี้ไตรมาส 4/2558 พลิกกำไรติดจรวด 474% ไฮซีซันหนุน กลุ่มลูกค้าอุตสาหกรรมอาหารและเครื่องดื่มรายใหญ่เรียงคิวสั่งออเดอร์เพียบ รับเทศกาลคริสต์มาส-ปีใหม่-ท่องเที่ยว งานนี้รวย สบช่องเพิ่มกำลังผลิตใหม่ปัมออเดอร์ 2 ปี หุ้นน่าจับตา กำไรสะสมสูง 1.82 พันล้านบาท ต่ำบุ๊กแวลู เป้า 8 บาท”
ทั้งนี้ บริษัทแจงว่าข่าวดังกล่าว บริษัทฯและผู้บริหารมิได้ให้สัมภาษณ์ในประเด็นดังกล่าวแต่อย่างใด